Madhara ya kuchafua mazingira

MADHARA YA KUCHAFUA MAZINGIRA
   Mazingira ni vitu vinavyo tuzingira pahali tulipo kwa mfano miti, nyumba, na bahari. Mazingira ni pahali pazuri pakiwa pasafi. Hatufai kusema mazingira kuwa safi kwa maneno tu bali pia kwa matendo.Mazingira safi ni muhimu kwa maisha ya mwanadamu.
   Iwapo tutawacha mazingira yetu yakiwa chafu tutapata magonjwa mengi kama vile kipindupindu, kichocho na malaria. Mwanzo tukizungumzia ugonjwa wa kipindupindu, kwa kingereza cholera, ni ugonjwa unaosababishwa na maji machafu na kuishi mazingira yasiyokuwa safi. Ugonjwa wa malaria ni ugonjwa unaosababishwa na mbu. Mbu hupenda kutaga mayai mahali pachafu, ndio maana tunahimizwa kusafisha mitaro iwapo kuna mkusanyiko wa maji chafu. Tunahimizwa pia kuzichoma chupa za plastiki kwa kuwa mbu hupenda kutaga mayai yao papo hapo.
   Bila kusahau, tunapaswa kufyeka nyasi ndefu ili tuweze kuangamiza wanyama hatari kwa mfano nyoka, kwa kuwa nyoka hupenda kujificha pahali ambapo kuna giza. Tukifyeka nyasi ndefu tutaepukana na wanyama kama hao. 
   Kwa sababu mazingira ni muhimu kwa nchi yetu ya kenya, watalii hukuja kutoka nchi mbalimbali. Kwa kuwa mazingira huwa makao ya wanyama wa msitu, watalii hufurahia kuja kuwaona na kwa hivyo pia hulipa fedha ili kuwaona wanyama hao. Fedha hizo husaidia kuendeleza nchi yetu.
   Serikali yetu hujikaza kisabuni ili kuweka nchi yetu safi. Kwa mfano, tukiangalia kule  mjini, tutapata kila soko liko na biwi la takataka kila pahali ili tuweke masoko yetu yakiwa safi.
    Ukirauka asubuhi na mapema, utapata waajiriwa wengi wakifanya kazi zao kama kufagia njia au barabara kuu labda sokoni kwa sababu mzalendo husaidia nchi yake pahali alipo. Ukipatikana ukitupa taka taka utatiwa mbaroni na kupelekwa kortini, ambapo utatozwa faini ya laki tano. Jambo hili litawazuia watu wengine kutupa taka taka ovyo ovyo. 
    Kwa kuwa kila kiumbe hutaka kuishi kwenye maungira safi, tunapaswa kutia bidii kwa kuwa cha mvunguni sharti ainame, tuungane mikono tusafishe mazingira, kwani umoja ni nguvu na utengano ni udhaifu. .